རྗེ་བཙུན་འཇམ་དཔལ་དབྱངས་དཀར་པོའི་སྒྲུབ་ཐབས་ ་བློ་གྲོས་པདྨོ་བཞད་པའི་ཉིན་བྱེད་བཞུགས།
༄༅། །རྗེ་བཙུན་འཇམ་དཔལ་དབྱངས་དཀར་པོའི་
སྒྲུབ་ཐབས་བློ་གྲོས་པདྨོ་བཞད་པའི་
ཉིན་བྱེད་ཅེས་བྱ་བ་
བཞུགས་ས། །
ན་མོ་གུ་རུ་ཤྲཱི་མཉྫུ་གྷོ་ཥཱ་ཡ།
འདིར་རྒྱལ་བའི་ཡབ་གཅིག་རྗེ་བཙུན་འཇམ་དཔལ་
དབྱངས་དཀར་པོ་བསྒྲུབ་པར་འདོད་པས། ཐོག་མར་ཡིད་མཐུན་གྱི་གནས་སུ་རྗེ་བཙུན་གྱི་སྐུ་བརྙན་བྱོན་
ལེགས་པ་ཞིག་བཞུགས་སུ་གསོལ། དེའི་མདུན་དུ་བདག་མདུན་གྱི་མཆོད་པ་འབུལ་ཡུལ་གྱི་གཡས་ནས་མགོ་
བརྩམས་པ་དང་། མངར་གསུམ་གྱིས་སྦྲུས་པའི་ཕྱེ་གཙང་གི་གཏོར་མ་ཟླུམ་པོ་མར་དཀར་གྱིས་བྱུགས་པ་
རྒྱན་སྤྲས་གང་ལེགས་བཤམས། རང་ཉིད་སྟན་བདེ་བ་ལ་འཁོད་དེ། མདུན་དུ་སྐྱབས་ཡུལ་རྣམས་གསལ་
བཏབ་ལ། སངས་རྒྱས་ཆོས་དང་ཚོགས་མཆོག་ལ། །བྱང་ཆུབ་བར་དུ་སྐྱབས་སུ་མཆི༎
བདག་དང་གཞན་དོན་བསྒྲུབ་སླད་དུ། །བདག་གིས་བྱང་ཆུབ་སེམས་བསྐྱེད་དོ། །
ཕྱོགས་བཅུ་དག་ན་བཞུགས་པ་ཡི། །སངས་རྒྱས་བྱང་ཆུབ་སེམས་དཔའ་གསོན། །
བདག་གིས་རྫོགས་པའི་བྱང་ཆུབ་ཕྱིར། །དེང་ནས་བྱང་ཆུབ་སེམས་བསྐྱེད་དོ། །
ཞེས་པས་སྐྱབས་འགྲོ་སེམས་བསྐྱེད་བྱ། ཚད་མེད་བཞི་བསྒོམས། དངོས་བཞི་ནི། ཨོཾ་སྭ་བྷཱ་ཝ་ཤུདྡྷ
སརྦ་དྷརྨཱ སྭ་བྷཱ་ཝ་ཤུདྡྷ྅་ཧཾ། སྣང་སྲིད་འཁོར་འདས་ཀྱིས་བསྡུས་པའི་ཆོས་
ཐམས་ཅད་སྟོང་པ་ཉིད་དུ་གྱུར། སྟོང་པའི་ངང་ལས་བཾ་ལས་འོ་མའི་རྒྱ་མཚོ་
ཡངས་ཤིང་རྒྱ་ཆེ་བའི་དབུས་སུ་བཾ་ལས་པདྨ་དང་། ཨ་ལས་ཟླ་བའི་དཀྱིལ་འཁོར་
གྱི་སྟེང་དུ་རང་གི་སེམས་ཉིད་ཨཱཿདཀར་པོ། དེ་ལས་འོད་ཟེར་འཕྲོས་འཕགས་པ་
མཆོད། སེམས་ཅན་ཐམས་ཅད་ཀྱི་མི་ཤེས་པའི་མུན་པ་བསལ། ཤེས་རབ་ཀྱི་སྣང་
བ་ལ་བཀོད། ཚུར་འདུས་ཡོངས་སུ་གྱུར་པ་ལས། རང་ཉིད་རྗེ་བཙུན་འཇམ་
དཔལ་དབྱངས་སྐུ་མདོག་ཆུ་ཤེལ་གྱི་ལྷུན་པོ་ལ་ཉི་མ་འབུམ་གྱི་མདངས་ཕོག་པ་་་་
19

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ལྟར། དཀར་ཞིང་བཅུ་དྲུག་ལོན་པའི་ན་ཚོད་ཅན་ཞལ་གཅིག་ཕྱག་གཉིས་པ།
ཕྱག་གཡས་མཆོག་སྦྱིན་གྱི་ཕྱག་རྒྱ་དང་། ཕྱག་གཡོན་ཨུཏྤ་ལའི་སྡོང་བུ་ཐུགས་
ཀར་བཟུང་བའི་འདབ་མ་སྙན་གྱི་ཐད་ཀར་ཁ་ཕྱེ་བའི་སྟེང་ན་སྟོང་ཕྲག་བརྒྱ་
བའི་གླེགས་བམ་བསྣམས་པ་ཞལ་འཛུམ་པའི་ཉམས་དང་ལྡན་ཞིང་། རིན་པོ་ཆེའི་
དབུ་རྒྱན། སྙན་རྒྱན། མགུལ་རྒྱན། ཕྱག་ཞབས་ཀྱི་གདུ་བུ། དོ་ཤལ་འོག་པག་
རྣམས་ཀྱིས་བརྒྱན་ཅིང་། ལྷ་རྫས་ཀྱི་དར་གྱི་སྟོད་གཡོགས་དང་སྨད་གཡོགས་
མཛེས་པར་གསོལ་བ་འོད་ཀྱི་དཀྱིལ་འཁོར་གྱི་དབུས་ན་ཞབས་གཉིས་རྡོ་རྗེ་སྐྱིལ་་
མོ་ཀྲུང་གིས་བཞུགས་པའི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་
ཀར་ཧཱུཾ་སྔོན་པོ། ཐུགས་ཀའི་ཧཱུཾ་ལས་འོད་ཟེར་འཕྲོས་རང་བཞིན་གྱི་གནས་ནས་
བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས། ཛཿཧཱུྃ་བཾ་ཧོཿ གཉིས་སུ་མེད་
པར་གྱུར། སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། དབང་གི་ལྷ་རྣམས་
སྤྱན་དྲངས། ཁྱེད་རྣམས་ཀྱིས་བདག་ལ་མངོན་པར་དབང་བསྐུར་དུ་གསོལ་ཞེས་
གསོལ་བ་བཏབ་པས་དེ་རྣམས་ཀྱིས་ཡེ་ཤེས་ཀྱི་བདུད་རྩིས་གང་བའི་བུམ་པ་་་
ཐོགས་ནས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཞེས་གསུངས་
ཤིང་དབང་བསྐུར་སྐུ་གང་དྲི་མ་དག་ཆུའི་ལྷག་མ་སྤྱི་གཙུག་ཏུ་གནས་པ་
སུ་གྱུར་པ་ལས། མི་བསྐྱོད་པས་དབུ་བརྒྱན་པར་གྱུར། མཆོད་པ་ཨ་མྲྀ་ཏས་བསངས། སྭ་
བྷཱ་ཝས་སྦྱངས། སྟོང་པའི་ངང་ལས་ཨོཾ་ལས་བྱུང་བའི་མཆོད་རྫས་རྣམས་དྭངས་ཤིང ་
ཐོགས་པ་མེད་པ་ནམ་མཁའ་དང་མཉམ་པར་གྱུར། ༀ་ཨཎྷཾ་ཨཱཿཧཱུྃ་ཞེས་པ་ནས་ཤཔྟ་
ཨཱཿཧཱུཾ་གི་བར་གྱིས་བྱིན་གྱིས་བརླབས། ཨོཾ་ཨཱརྱ་མཉྫུ་ཤྲཱི་ཨཎྷཾ་པྲ་ཏཱི་ཙྪ་ཧཱུཾ་སྭཱཧཱ། ཞེས་པ་ནས་
ཤཔྟ་པྲ་ཏཱི་ཙྪ་ཧཱུྃ་སྭཱཧཱའི་བར་གྱིས་མཆོད། བསྟོད་པ་ནི། ཤིན་ཏུ་དཀར་བའི་འོ་མཚོ་རབ་
ཡངས་འདབ་བརྒྱ་རྒྱུ་སྐར་བདག་པོའི་སྟེང་།
དང་འགྲོགས་ཆུ་ཤེལ་དྲི་མེད་ལྷུན་པོ་བཞིན།
།འབུམ་ཕྲག་ཉི་མའི་འོད་རླབས་
།ཡིད་འཕྲོག་སྲིད་ཞིའི་ངོ་མཚར་
20
23

རྗེ་བཙུན་འཇམ་དཔལ་དབྱངས་དཀར་པོའི་སྒྲུབ་ཐབས་བློ་གྲོས་པདྨོ་བཞད་པའི་ཉིན་བྱེད་བཞུགས།
གཅིག་བསྡུས་བརྒྱད་གཉིས་ལང་ཚོའི་འཇོ་སྒེག་ཅན། །རྣམ་འདྲེན་རྒྱལ་བའི་ཡབ་
གཅིག་ཟུར་ཕུད་ལྔ་ལྡན་འཇམ་དཔལ་དབྱངས་ལ་བསྟོད། །གསར་བསྒྲིགས་འདི་དང་།
ཡང་ན། ཤིན་ཏུ་དཀར་བའི་མདངས་ལྡན་རྒྱ་མཚོའི་དབུས་ན་པདྨ་གེ་སར་གྱི། ། །
སྡོང་བོ་འཁྲུངས་ཤིང་རི་བོང་འཛིན་པས་བརྒྱན་པའི་སྟེང་ན་འཇམ་དབྱངས་ནི། །
གཞོན་ནུའི་ཚུལ་འཛིན་རྡོ་རྗེ་སྐྱིལ་ཀྲུང་གིས་བཞུགས་གངས་རི་དང་མཚུངས་པ།
ཞལ་གཅིག་ཕྱག་གཉིས་མཆོག་སྦྱིན་ཨུཏྤལ་ལེགས་བསྣམས་འཇམ་དབྱངས་ཁྱོད་་་
ལ་འདུད། །ཅེས་སྒེག་པའི་རྡོ་རྗེས་མཛད་པ་འདིས་བསྟོད་ལ། རང་ལྷར་གསལ་བ་ལ་རྩེ་གཅིག་ཏུ་
དམིགས་ཏེ་སྐུ་མདོག་ཕྱག་མཚན་རྒྱན་ཆ་ལུགས་དང་བཅས་པའི་རྣམ་པ་སོ་སོར་འཆར་དུ་བཅུག་སྟེ་དཔྱད་་
ནས་བསྒོམ་པ་དང་། དེ་ལྟ་བུའི་རྣམ་པ་ལ་འཇོག་སྒོམ་སྤེལ་མར་བྱས་ཏེ་བསྒོམ་ཞིང་། དེ་ཡང་ལྷའི་རྣམ་པ་ཐ་
སྙད་ཙམ་དུ་ནམ་མཁའི་འཇའ་ཚོན་བཞིན་དུ་དྭངས་ཤིང་གསལ་བ་ངོ་བོ་རང་བཞིན་གྱིས་གྲུབ་པ་རྡུལ་ཙམ་
ཡང་མེད་པའི་ཟབ་གསལ་གཉིས་མེད་ཀྱི་རྣལ་འབྱོར་དམིགས་པ་ལྷ་ལ་དམིགས་ནས་རྣམ་པ་རང་བཞིན་་
མེད་པ ར ་ལྟ་བ ་འདི་ནི་རྒྱུད་སྡེ་འོག་མའི་ལམ་གྱི་སྙིང་པོ་ཡིན་པས་རྩེ་གཅིག་ཏུ་མ་གཡེང་བར་བསྒོམ།
བསྒོམས་པས་
ས་པས་སྐྱོན་བཟླས་པ་བྱ་བ་ནི། རང་གི་སྙིང་གར་ཟླ་བའི་སྟེང་དུ་འཁོར་ལོ་དཀར་པོ་རྩིབས་དྲུག་པའི་
།
ལྟེ་བར་རང་གི་སེམས་ཉིད་ཨཱཿདཀར་པོ་རྩིབས་དྲུག་ལ་མདུན་ནས་བརྩམས་ཏེ་ཨོཾ་ཝ་ཀྱྀ་དཾ་ན་མཿ ཞེས་པའི་་་་་
ཡི་གེ་དྲུག་གཡས་བསྐོར་དུ་གནས་པ་དཀར་པོ་འོད་ཟེར་དཀར་དམར་འཕྲོ་བ་འཁོར་ལོ་གཡས་དང་ཡིག་་་་་་
འབྲུ་གཡོན་དུ་འཁོར་བ་ལྟ་བུ་མན་ངག་ལྟར་བསྒོམ། སྔགས་འཕྲེང་རྣམས་ལས་འོད་ཟེར་དཀར་པོ་དཔག་ཏུ་
མེད་པ་འཕྲོས་ལུས་ཀྱི་ནང་ཐམས་ཅད་གང༌། ཐོག་མ་མེད་པ་ནས་བསགས་པའི་སྡིག་སྒྲིབ་ནད་གདོན་དང་
བཅས་པ་དག ཁྱད་པར་དུ་མི་ཤེས་པའི་མུན་པ་བསལ། འཆད་རྩོད་རྩོམ་གསུམ་དང༌། ཆེ་གསལ་མྱུར་ཟབ་
ཀྱི་ཤེས་རབ་སོགས་རྒྱས་པར་བསམས་ལ། སྔགས་བརྒྱ་སྟོང་ཁྲི་འབུམ་བཟླས་དམིགས་རྒྱས་པར་ཡི་གེ་གཞན་
དང་བདག་གིས་བསྙེན་ཡིག་ཏུ་བཀོད་པ་ལས་ཤེས་པར་བྱའོ། །མཇུག་ཏུ་ཡི་གེ་བརྒྱ་བས་ལྷག་ཆད་ཁ་
བསྐངས། མཆོད་བསྟོད་སྔ་མ་ལྟར་བྱ། ཐུན་མཚམས་སུ་གཏོར་མ་ཨ་མྲྀ་ཏས་བསངས། སྭ་བྷཱ་ཝས་སྦྱངས།
སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་་་་་་
འོད་དུ་ཞུ་བ་ལས་བྱུང་བའི་གཏོར་མ་ཟག་པ་མེད་པའི་བདུད་རྩིའི་རྒྱ་མཚོ་ཆེན་་་
པོར་གྱུར་པཌྜ
་པར་བསམས་ལ། བདག་བསྐྱེད་ཀྱི་ཡེ་ཤེས་པ་མདུན་གྱི་ནམ་མཁར་
ར་བྱོན་
པར་གྱུར་པའི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་དྲངས་ཏེ་གསོལ་་་་་་
21

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བར་གྱུར་པར་བསམས་ལ། ། ཨོཾ་ཨཱརྱ་མཉྫུ་ཤྲཱི་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་ལན་
བདུན་གྱིས་གཏོར་མ་ཕུལ། གོང་ལྟར་མཆོད་ལ། སྤྲོ་ན་མཚམས་འདིར་མཚན་བརྗོད་འདོན། དེ་ནས་བསྟོད་
པ་ནི། དོན་ཟབ་སྔགས་ཀྱི་སྟོབས་ཀྱིས་རབ་སྦྱངས་པའི། །སྟོང་གསལ་ནམ་མཁའ་དྲི་
མེད་དང་མཚུངས་པར། །བཾ་ཡིག་ལས་བྱུང་དཀར་དྭངས་བདུད་རྩིའི་མཚོ། །
གཏིང་ཟབ་ཡངས་པ་ཅན་ལ་ཕྱག་འཚལ་ལོ། །མཚོ་མཐའ་གླང་ཆེན་ཐལ་དཀར་
གྱིས་བསྐོར་ཞིང་། །མཉེན་ལྕུག་འཁྲིལ་ལྡེམ་པད་ཟླུམ་དྲ་བས་ཁྱབ། །ལོ་མ་གུར་
ལྡིང་དཀར་མཛེས་མེ་ཏོག་ལས། །ཡིད་འཕྲོག་དྲི་བསུང་ལྡང་ལ་ཕྱག་འཚལ་ལོ། །
མཚོ་ཆེན་དབུས་ན་བཾ་ཡིག་ལས་བྱུང་བ། །པད་སྡོང་ཡལ་ག་ལོ་མ་ཕུན་ཚོགས་
གསེར། །འདབ་རྒྱས་དཀར་སེར་གེ་སར་དམར་སེར་ཅན། །ལྟེ་བ་ལྗང་སེར་མཐོ་
ལ་ཕྱག་འཚལ་ལོ། །དེ་སྟེང་ཨཱཿཡིག་མཆོག་རབ་ཡོངས་གྱུར་ལས། །རབ་ཟླུམ་
འཁོར་ལོ་རྣམ་དག་ཕུན་ཚོགས་མཛེས། །ཤིན་ཏུ་མདོག་དཀར་རི་བོང་འཛིན་
།དེར་
གཟུགས་ཅན། །བསིལ་ཟེར་ཕྱོགས་བཅུར་འགྱེད་ལ་ཕྱག་འཚལ་ལོ།
བཞུགས་ཨཱཿ དཀར་ལས་གྲུབ་དཔའ་བོའི་སྐུ། །ཟུང་བཞིའི་ན་ཚོད་རྡོ་རྗེ་སྐྱིལ་ཀྲུང་
བརྟན། །ཆུ་ཤེལ་དྲི་མེད་ཇི་བཞིན་རབ་དཀར་དྭངས། །མཚན་མཆོག་དཔེ་བྱད་
འབར་ལ་ཕུག་འཚལ་ལོ། །ཐོར་ཚུགས་རྩེ་ནས་རིན་ཆེན་ཏོག་མཛེས་ཤིང༌། །རྩེ་མོ་
ལྔ་ལྡན་ཟུར་ཕུད་ཤིན་ཏུ་གསལ། །སྙན་གོང་ཨུཏྤལ་དྲི་ལྡན་དར་དཔྱངས་ཕུར། །
སྙན་ཤལ་ནོར་བུ་འཕྱང་ལ་ཕྱག་འཚལ་ལོ། །དེ་བཞིན་མགུལ་རྒྱན་དཔུང་རྒྱན་
ཕྱག་གདུབ་དང་། །ཞབས་གདུབ་སྐ་རགས་དོ་ཤལ་བཟང་པོ་དང༌། །སྣ་ཚོགས་ན་
བཟའ་རིན་ཆེན་རྒྱན་གྱིས་སྤྲས། །སིལ་སིལ་སྒྲ་སྙན་འཁྲོལ་ལ་ཕྱག་འཚལ་ལོ། །
ཕྱག་གཡས་མཆོག་སྦྱིན་ལེགས་པར་བརྐྱང་མཛད་ཅིང་། །གཡོན་པ་ཨུཏྤལ་སྡོང་བོ་
ཐུགས་ཀར་འཛིན། །སྲབ་འཇམ་དུང་མདོག་ན་བཟས་རྣམ་བརྒྱན་ཅིང་། །མུ་མེད་
འོད་ཟེར་འཕྲོ་ལ་ཕྱག་འཚལ་ལོ། །དཔལ་མཆོག་སྐུ་ཡི་རྣམ་པ་དྲན་གྱུར་པས།
22

རྗེ་བཙུན་འཇམ་དཔལ་དབྱངས་དཀར་པོའི་སྒྲུབ་ཐབས་བློ་གྲོས་པདྨོ་བཞད་པའི་ཉིན་བྱེད་བཞུགས།
ེ་ ་ :
རིགས་སྔགས་ཅུང་ཟད་བཟླས་པ་ཙམ་གྱིས་ཀྱང༌། །དུས་དེར་དར་དཀར་མ་ཤའི་
སྦྱོར་བ་ཡིས། །ཕུན་ཚོགས་བློ་གྲོས་འཕེལ་ལ་ཕྱག་འཚལ་ལོ། །གཞན་ཡང་གཞོན་
ནུ་དཔའ་བོས་ལེགས་བསྟན་པའི། །ཏིང་འཛིན་སྔགས་དང་རྫས་སྦྱོར་ཅི་རིགས་
ཀྱིས། །གནས་སྐབས་མཐར་ཐུག་ཡོན་ཏན་མ་ལུས་ཀུན། །བསླུ་མེད་ངེས་པར་
འགྲུབ་ལ་ཕྱག་འཚལ་ལོ། །ངོ་བོ་མ་ནོར་ཚོས་ཉིད་རབ་མཁྱེན་ཅིང་། །རྣམ་པ་མ་
ལུས་ཆོས་ཅན་ལྷང་ངེར་གཟིགས།།ཐུགས་རྗེ་ཆེ་དང་ཐབས་ཚུལ་དཔག་མེད་ཀྱིས།།
སྲིད་མཚོ་མཐའ་དག་སྐྱོབ་ལ་ཕྱག་འཚལ་ལོ། །འཇམ་དབྱངས་མགོན་པོ་གུས་པས་
རྗེས་དྲན་ཞིང༌། །སྒོམ་བཟླས་ལེགས་མཆོད་མངོན་པར་བསྟོད་པ་ཡིས། །བློ་ངན་
མུན་ནག་འཐིབས་པོའི་ཚོགས་རྣམས་ཀུན། །སྤྲིན་མེད་ཉི་མ་བཞིན་དུ་དྭངས་པར་
མཛོད། །ཅེས་སློབ་དཔོན་སྒེག་པའི་རྡོ་རྗེས་མཛད་པའི་བསྟོད་པ་བྱིན་རླབས་ཅན་འདིས་བསྟོད་ཅིང་།
བཅོམ་ལྡན་འདས་འཇམ་དཔལ་དབྱངས་ཀྱིས་བདག་དང་སེམས་ཅན་ཐམས་་
ཅད་ཀྱི་རྒྱུད་བྱི ན་གྱིས་རློབས་ལ་ཤེས་རབ་ཕུན་སུམ་ཚོགས་པ ་བ སྐྱེད་ཅིང ་།
མཆོག་དང་ཐུན་མོང་གི་དངོས་གྲུབ་མ་ལུས་པ་བསྩལ་དུ་གསོལ། ཞེས་དང་། གང་ཚེ་
བལྟ་བར་འདོད་པའམ་ཞེས་སོགས་དང་། བརྩེ་ལྡན་ཁྱོད་ཀྱི་མཁྱེན་རབ་འོད་ཟེར་
གྱིས། །ཞེས་སོགས་ཀྱིས་གསོལ་བ་བཏབ། ཡི་གེ་བརྒྱ་བ་དང༌། མ་རྙེད་ཡོངས་སུ་མ་ཤེས་དང་
སོགས་ཀྱིས་ནོངས་པ་བཟོད་པར་གསོལ། ཡེ་ཤེས་པ་རྟེན་ལ་བརྟན་བཞུགས་བྱ། རང་ཉིད་ལྷར་
གསལ་བ་སྐུའི་སྟོད་སྨད་ནས་རིམ་གྱིས་འོད་དུ་ཞུ་སྟེ་ཐུགས་ཀའི་ས་བོན་ལ་ཐིམ།
དེ་ཡང་རིམ་གྱིས་འོད་དུ་ཞུ་སྟེ་མི་དམིགས་པར་སྟོང་པར་གྱུར། སྟོང་པའི་ངང་
ལས་རང་ཉིད་རྗེ་བཙུན་འཇམ་དཔལ་དབྱངས་སུ་གསལ་བའི་སྤྱི་བོར་ཨོཾ། མགྲིན་
པར་ཨཱཿ ཐུགས་ཀར་ཧཱུྃ་གིས་མཚན་པར་གྱུར། ཅེས་བརྗོད་ལ་ཤིས་བརྗོད་ཀྱིས་མཐའ་བརྒྱན་
པར་བྱ།
ཐུན་མཚམས་
ས་སུའང་མིག་གི་ཡུལ་དུ་གཟུགས་སུ་སྣང་བ་ཐམས་ཅད་རྗེ་བཙུན་གྱི་སྐུར་བསྒོམ་པ་
སྣང་བ་སྐུའི་འཁྱེར་སོ། །རྣ་བའི་ལམ་དུ་སྒྲར་གྲགས་པ་ཐམས་ཅད་སྔགས་ཀྱི་གདངས་སུ་མོས་པ་གྲགས་སྟོང་
23

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གསུང་གི་འ ཁྱེར་སོ་དང་།
མཐའ་བྲལ་གྱི་ལྟ་བ་དང་སྙིང་རྗེ་ཟུང་དུ་འབྲེལ་བ་སྟོང་ཉིད་སྙིང་རྗེའི་སྙིང་པོ་
ཅན་གྱི་ངང་ནས་ཡིད་ལ་གང་དྲན་རྗེ་བཙུན་གྱི་ཐུགས་གཉིས་སུ་མེད་པའི་ཡེ་ཤེས་ཀྱི་རྣམ་རོལ་དག་པ་རབ་་
འབྱམས་འབའ་ཞིག་ཏུ་བསྒོམ་པ་དྲན་རྟོག་ཐུགས་ཀྱི་འཁྱེར་སོ་གསུམ་གྱི་རྣལ་འབྱོར་ལ་བསླབས། དེ་ལྟ་བུའི་
ཚུལ་གྱིས་བཟླས་པའི་གྲངས་ནི་སློབ་དཔོན་སྒེག་པའི་རྡོ་རྗེས། རིགས་སྔགས་རྒྱལ་བོ་འབུམ་ཕྲག་གཅིག་གིས་
འགྲུབ། །ཟླ་བ་གཅིག་གིས་བློ་འཕེལ་རིག་པ་འཛིན། །དངོས་སམ་རྨི་ལམ་ཉིད་དུ་མཐོང་ཐོས་ཤིང་། །གྲུབ་
པའི་རྟགས་ནི་གཞན་ཡང་སྣང་བར་འགྱུར། །ཞེས་གསུངས་པ་ནི་འབྲས་བུ་དང་སྒྲུབ་པའི་དུས་ལ་དགོངས་
པར་གསུངས་ཤིང་། ཆེར་སྙིགས་ཀྱི་དུས་འདིར་བསྙེན་ཚད་ལས་མང་བར་བཟླ་དགོས་པས།